Și SUA, și Marea Britanie spun exact același lucru, numai că partenerul nostru transatlantic recurge la formula „sîntem îngrijorați…”, iar vecinii noștri insulari preferă „sperăm că…” Cu alte cuvinte, unul spune „ne temem că s-ar putea întîmpla să…”, în vreme ce celălalt spune „sperăm că nu se va întîmpla să…” Dar și unul, și celălalt atrag atenția asupra unui risc, socotit de amîndoi drept primejdios pentru independența justiției și pentru statul de drept.